                                                       Чрез
				               Председателя на Общински съвет – Русе

					      До
					      г-н Пенчо Милков
					      Кмет на Община Русе 



П И Т А Н Е

На основание чл. 33, ал. 1, т. 4 от Закона за местното самоуправление и местната администрация и чл. 103, ал. 2 във връзка с чл. 104 от Правилника за организацията и дейността на Общински съвет - Русе, неговите комисии и взаимодействието им с общинската администрация
 
от Светлозар Симеонов, 
общински съветник в Общински съвет – Русе

ОТНОСНО: Предоставяне на информация относно изпълнението на проектите, финансирани по споразумения с Министерството на регионалното развитие и благоустройството.
 
	УВАЖАЕМИ ГОСПОДИН МИЛКОВ,

Във връзка с обществената значимост на проектите, за които Община Русе има сключени споразумения с Министерството на регионалното развитие и благоустройството (МРРБ), както и с оглед необходимостта от прозрачност относно тяхното изпълнение и настъпилите промени, свързани с финансирането на общинските инвестиционни проекти, моля да ми бъде предоставена подробна информация за всички споразумения, сключени между Община Русе и МРРБ през периода от 01.01.2024 г. до датата на предоставяне на информацията, както и за всички проекти, финансирани по тях. Моля информацията да бъде представена в табличен вид, като за всяко споразумение и съответния проект бъдат посочени най-малко следните данни:
1. Наименование на проекта и за кое населено място се отнася проектът – гр. Русе или съответното населено място на територията на община Русе.
2. Номер и дата на споразумението с МРРБ.
3. Общ размер на одобреното финансиране.
4. Населено място, за което се отнася проектът.
5. Етап на изпълнение към настоящия момент.
6. Открита ли е обществена поръчка – номер, дата и предмет.
7. Има ли избран изпълнител – наименование, дата и стойност на договора.
8. Има ли сключен договор за строителен надзор и/или инвеститорски контрол – изпълнител, дата и стойност на договора, както и за кой проект се отнася.
9. Размер на вече разплатените средства.
10. Размер на оставащите неразплатени средства.
11. Осигурено ли е финансирането за дължимия ДДС по проекта, в какъв размер и от какъв източник ще бъде осигурено.
12. За проектите, по които не е стартирана процедура по възлагане на обществена поръчка – какви са причините за забавянето и какви конкретни действия ще бъдат предприети за запазване на предвиденото финансиране.
13. Има ли проекти, за които съществува риск от прекратяване на финансирането поради липса на предприети действия, и ако да – кои са те.
14. Кои  служители отговарят за тези проекти?

Моля също така да бъде предоставена обобщена информация за:

общия брой на проектите със сключени споразумения с МРРБ;
общата стойност на всички подписани споразумения;
броя на проектите с открити обществени поръчки;
броя на проектите със сключени договори за изпълнение;
броя на проектите със сключени договори за строителен надзор;
общия размер на договорените средства;
общия размер на изплатените средства;
общия размер на средствата, по които все още не са предприети действия. 

Желая да получа писмен отговор на сесията, която ще се проведе през месец 16.07.2026 г.



09.07.2026 г.                                           С уважение:
                                                                                        /Светлозар Симеонов/

